CPF ตั้งเป้ายอดขายปีนี้โต 10-15% เล็งซื้อกิจการขยายไปตปท.หนุนธุรกิจ
CPF ตั้งเป้ายอดขายปีนี้โต 10-15% เล็งซื้อกิจการขยายไปตปท.หนุนธุรกิจในอนาคต
12 พ.ค. 2559

นายอดิเรก ศรีประทักษ์ กรรมการผู้จัดการใหญ่และประธานคณะผู้บริหาร บริษัท เจริญโภคภัณฑ์อาหาร จำกัด (มหาชน) หรือ CPF เปิดเผยว่า ผลการดำเนินงานของบริษัทในปีนี้จะดีขึ้นจากปีก่อน โดยมีเป้าหมายรายได้จากการขายเติบโตประมาณ 10-15% และมีความสามารถในการทำกำไรที่ดีขึ้น
ทั้งนี้ เป็นผลจากการดำเนินกลยุทธ์หลัก 2 ด้าน ได้แก่ กลยุทธ์การขยายตลาดไปยังประเทศที่มีโอกาสและศักยภาพในการขยายตัวของธุรกิจเกษตรอุตสาหกรรม และอาหาร ซึ่งมีเป้าหมายในการผลิตและจำหน่ายในประเทศนั้น ๆ เป็นหลัก โดยบริษัทจะพิจารณาการลงทุนใน 2 รูปแบบ ทั้งขยายธุรกิจเอง (Organic Growth) และการเข้าไปซื้อกิจการ (Merger &amp; Acquisition) ซึ่งการขยายกิจการไปต่างประเทศนี้จะเป็นส่วนสำคัญหลักในการผลักดันการเติบโตของบริษัทในอนาคต
สำหรับกลยุทธ์ที่สอง คือการเพิ่มมูลค่าให้กับสินค้า เพื่อให้สอดคล้องกับความต้องการและพฤติกรรมของผู้บริโภค โดยส่วนใหญ่จะเป็นการเติบโตจากกิจการในประเทศเป็นหลัก แต่อย่างไรก็ตามบริษัทได้ลงทุนในธุรกิจอาหารเพิ่มขึ้นในทุกประเทศที่บริษัทได้เข้าไปลงทุน
        